Cuneiform Tablet Kt 92/k 425 (AKT 11a 107)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma a-sà-num-ma ta-áš-pu-ra-am um-ma a-ta-ma 43.33333 ma-na AN.NA-ak qá-tim i-na a-lim{ki} tal-qé ma-lá AN.NA-ak qá-tim i-na a-lim{ki} i-dí-nu-ni lá ú-kà-al a-bi a-ta a-ma-kam na-áš-pé-er-tám ša ša-zu-úz-tí-kà ša a-lim{ki} šu-ba-al-ki-ta-ma iš-tí ba-zi-a šé-bi₄-lá-ma a-na me-eḫ-ri-a lu-šé-ṣí me-eḫ-ri-a i-na ḫa-ḫi-im i-ba-ší ba-zi-a i-na tí-mì-il₅-ki-a ú-qá-a 2 ma-na KÙ.BABBAR ku-nu-ki-a ba-zi-a na-áš-a-kum a-ma-kam KÙ.BABBAR 1 ma-na ša šé-bu-lim iš-tí ba-zi-a šé-bi₄-lá-ma lá-ag-mì-il₅-kà mì-nam ša ta-áš-pu-ra-ni um-ma a-ta-ma ú-nu-ut ANŠE.ḪI.A ú ša sà-e-tim a-na da-da-a lá ta-dí-in-ma ša 1 ma-na AN.NA lá iš-a-ma-am a-na-kam iš-am